एसईसी के जन मामलों के प्रवक्ता ने जांच को लेकर कोई भी टिप्पणी करने से इनकार कर दिया। आईसीआईसीआई बैंक भी इस मामले में चुप्पी साधे हुए है। बैंक पहले ही कोचर के खिलाफ कुछ बड़े कर्ज देने के मामले में पक्षपात और पद का दुरुपयोग करने के आरोपों की स्वतंत्र जांच शुरू करा चुका है। मार्च की शुरुआत में जब मामले की पहली रिपोर्ट सामने आई थी, तब बैंक के बोर्ड ने कहा था कि उसे कोचर पर पूरा भरोसा है।